CELEX: 62013CN0656
Language: et
Date: 2013-12-12 00:00:00
Title: Kohtuasi C-656/13: Eelotsusetaotlus, mille on esitanud Nejvyšší soud České republiky (Tšehhi Vabariik) 12. detsembril 2013 — L versus M; R ja K

22.3.2014   
            
            
               ET
            
            
               Euroopa Liidu Teataja
            
            
               C 85/11
            
         Eelotsusetaotlus, mille on esitanud Nejvyšší soud České republiky (Tšehhi Vabariik) 12. detsembril 2013 — L versus M; R ja K
   (Kohtuasi C-656/13)
   2014/C 85/19
   Kohtumenetluse keel: tšehhi
   
      Eelotsusetaotluse esitanud kohus
   
   Nejvyšší soud České republiky
   
      Põhikohtuasja pooled
   
   
      Kaebuse esitaja: L
   
      Vastustajad: M; R ja K
   
      Eelotsuse küsimused
   
   
               1.
            
            
               Kas nõukogu 27. novembri 2003. aasta määruse (EÜ) nr 2201/2003 (1), mis käsitleb kohtualluvust ning kohtuotsuste tunnustamist ja täitmist kohtuasjades, mis on seotud abieluasjade ja vanemliku vastutusega, ning millega tunnistatakse kehtetuks määrus (EÜ) nr 1347/2000 (edaspidi „Brüsseli IIa määrus”), artikli 12 lõiget 3 tuleb tõlgendada nii, et see on kohtualluvuse aluseks vanema hooldusõiguse asjades ka siis, kui ühtegi seotud (st „lõikes 1 nimetamata”) menetlust ei ole pooleli?
               Kui vastus esimesele küsimusele on jaatav, siis:
            
         
               2.
            
            
               Kas Brüsseli IIa määruse artikli 12 lõiget 3 tuleb tõlgendada nii, et sõnaselgelt või muul viisil üheselt mõistetavalt pädevuse tunnistamise all mõistetakse ka olukorda, kus pool, kes ei ole asjaomase menetluse algatamist taotlenud, taotleb sama asjaga seoses ise teise menetluse algatamist, kuid seejärel väidab teise poole taotlusel esimesena algatatud menetluses kohe oma esimese toimingu raames, et kohtul puudub pädevus?
            
         
      (1)  ELT 2003 L 388, lk 1; ELT eriväljaanne 19/06, lk 243.